SA se dae as goudreus getel
Onderwerp: SA se dae as goudreus getel Sat Mar 20, 2010 8:26 pm
2010/03/20 10:17:00 AM
Shaun van den Berg
Tito by AngloGold
NUM wil Gold Fields verlam met staking
AngloGold sal myn-portefeulje ontknoop
Kyk mooi wat versekering werklik dek
Mar 20 2010 10:17
Baie verbruikers het ná die onlangse resessie minder versekeringsdekking as wat hulle dink en loop die gevaar dat ’n eis afgekeur of net gedeeltelik betaal kan word.
Bly by met ritboek vir belastingeis
Belastingbetalers sal vanjaar vir die eerste keer groot erns moet maak met die akkuraatheid van ritboeke om vir reisuitgawes vir belastingdoeleindes te kan eis.
Dink nuut oor 60 as aftree-ouderdom
Daar is al baie gepraat oor die nodigheid om vroegtydig vir aftrede voorsiening te maak.
Suid-Afrika het volgens die jongste syfers van die Kamer van Mynwese verder op die wêreldranglys van goudproduserende lande teruggesak.
Die land beklee nou die vierde plek ná China, Australië en die VSA.
Die land is dus nie meer die goudreus van ouds nie.
Die grootste goudprodusent is China, wat dié titel al in 2006 verower het nadat Suid-Afrika sowat ’n eeu bo-aan die lys was. Die probleem is dat Suid-Afrikaanse goudproduksie gekniehalter word deur arbeidsprobleme, dalende ertsgrade en verskeie myne wat nou die einde van hul leeftyd bereik het. Die bedryf moet probeer keer dat produksie verder daal.
Kyk ’n mens na van die genoteerde goudmyne, lyk die prentjie nie rooskleurig nie.
AngloGold Ashanti is die grootste Suid-Afrikaanse goudmynmaatskappy met ’n markkapitalisasie van meer as R101 miljard.
Hy is ’n internasionale goudprodusent met 21 produksie-eenhede op vier vastelande. Die groep het verlede jaar 4,6 miljoen onse geproduseer teen ’n totale koste van $414 per ons. Sy aandele verhandel tans onder sy bewegende gemiddeldes met ’n tendens wat beeragtig vertoon.
Gold Fields is een van die wêreld se grootste onverskanste goudprodusente en het ’n markkapitalisasie van meer as R63 miljard.
Hy bedryf nege myne in Suid-Afrika, Ghana, Australië en Peru en het in die Desember-kwartaal 900 000 onse goud teen ’n totale koste van $613 per ons geproduseer. Gold Fields se aandele verhandel onder sy bewegende gemiddelde met ’n tendens wat beeragtig vertoon.
Harmony, met ’n markkapitalisasie van sowat R30,2 miljard, het verlede jaar 1,46 miljoen onse geproduseer, wat ’n daling van 8,6% teenoor die vorige jaar verteenwoordig.
Ondanks die daling bly die myn een van die groot produsente in die wêreld. Harmony se aandele verhandel onder sy bewegende gemiddeldes met ’n tendens wat beeragtig vertoon.
DRDGold het ’n markkapitalisasie van sowat R1,5 miljard. Sy goudproduksie het verlede jaar met 23% gedaal terwyl die totale bedryfskoste vir voortgesette bedrywighede 40% hoër was.
DRDGold se aandele verhandel onder sy bewegende gemiddeldes met ’n tendens wat beeragtig vertoon.
Met bogenoemde goudaandele wat nie juis waffers op die JSE vertoon nie, is die vraag of daar alternatiewe is. Indien ’n belegger meen dat die goudprys gaan styg, is daar drie beleggingsopsies wat ondersoek kan word.
Die beste is om fisiese goud aan te skaf in die vorm van goudmunte. Dit gaan ook saam met ’n siening dat fisiese goud as verskansing teen ’n finansiële ineenstorting kan dien.
Die tweede beste keuse is om beursverhandelde fondse soos NewGold te koop.
Die derde keuse is goudaandele. Terwyl goudaandele die voordeel het van ’n stewige hefboom wanneer die goudprys styg, dra dit egter maatskappy- en bedryf-spesifieke risiko.
Hoewel die genoemde genoteerde goudmyne se aandele onder die langtermyn- bewegende gemiddelde van 200 dae verhandel, toon NewGold se grafiek dat dit bo die 200 dae- bewegende gemiddelde verhandel. Daar is dus ’n uitweg vir beleggers wat in goud glo.
Die baasbelegger Warren Buffett som ’n belegging in goud soos volg op: “Goud word iewers in Afrika of elders uit die grond gegrawe. Dan smelt ons dit, grawe nog ’n gat en bêre dit daarin en betaal mense om rond te staan en dit te bewaak. Iemand op Mars wat hierna kyk, sal net sy kop krap.”